חוק נכי רדיפות הנאצים (תיקון מס' 20) (תיקון מס' 2), התשע"ח-2018
הצעת חוק פרטית, הכנסת ה-20
פורסם: ספר החוקים, חוברת 2733, עמ' 758, 2018-07-18T00:00:00+03:00
החוק מאריך בשנית את מועד הגשת הבקשה להשבת עודף שכר טרחה הנגבה מטיפול בתביעות שונות בעניינם של ניצולי שואה. בתיקון מס' 20 לחוק, הוסדר גובה שכר הטרחה המרבי שעורך דין ומטפלים בתביעה רשאים לגבות מניצול שואה בעבור עבודתם, ונקבע מנגנון השבה של עודף שכר הטרחה שנגבה. תקופת ההשבה נקבעה לפרק זמן של שנה, עד סוף שנת 2015. תיקון מספר 21 לחוק האריך את תקופת ההשבה עד סוף שנת 2016. תיקון זה, מאריך את התקופה האמורה עד סוף שנת 2020.